text: V I I I.
  Proximus ille, reliquis omnibus postpositis, aut, donec ei deficiant posteri, dilatis, solus capessit vacuum principatum; recepto plerisque gentibus optimo more ut, ne divisa in plures regna & sic labefactata conciderent, in unum eumque, ex ipso naturae ordine, primogenitum devolverentur. Quare publicum bonum & commodum in hoc jure primogeniturae versari, haud temere asseritur. Populi namque ipsius intererat ut sic succederentur. Melius enim illi, uno rerum potiente, consulitur, quàm si in plures principatus dividatur; tantoque securius agit quanto potentiori principi subest, in quem unum omnes totius imperii opes collatae sunt. Ea autem Succeßio individua plerumque dicitur.